wickkiey/tamil-wikipedia-chunked huggingface dataset:
# திபெத்திய பீடபூமி

## புவியியல்

திபெத்திய பீடபூமி பெரும் மலைத் தொடர்களால் சூழப்பட்டுள்ளது.
திபெத்திய பீடபூமியின் தெற்கில் உள்இமயமலைத் தொடர்களும், வடக்கில் குன்லூன் மலைகள் மற்றும் தக்கிலமாக்கான் பாலைவனமும், வடகிழக்கில் குலியன் மலைகளும், கோபி பாலைவனமும், கிழக்கிலும், தென்கிழக்கிலும் சிசுவான் மாகாணாத்தின் ஹ்ங்குடான் மலைகளும் சூழ்ந்துள்ளது.  
திபெத்திய பீடபூமியின் மேற்குப் பகுதிகள் காரகோரம் மலைகளையும், வடக்கு காஷ்மீர் பீடபூமியையும் தொட்டுச் செல்கிறது. மேலும் சிந்து ஆறு, பிரம்மபுத்திரா ஆறுகள் இங்கு உற்பத்தி ஆகிறது. புகழ் பெற்ற இந்துப் புனிதத் தலங்களான கயிலை மலை, மானசரவர் ஏரி மற்றும் யம்துரோக் ஏரி திபெத்திய பீடபூமியில் அமைந்துள்ளது.  
தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.
திபெத்திய பீடபூமியின் மக்களான திபெத்தியர்கள் திபெத்திய பௌத்தத்தை பின்பற்றுகின்றனர்.  
இப்பீடபூமி குட்டைப் புல்வெளிகளும், புதர்க்காடுகளும் அதிகம் கொண்டதால், இங்கு வாழும் நாடோடி மக்களின்
கவரிமா எனப்படும் மாடுகள் போன்ற கால்நடைகளின் மேய்ச்சல் நிலமாக உள்ளது.
# திபெத்திய பீடபூமி

## பருவ மழையின் பங்கு

தெற்காசியா, மற்றும் தென்கிழக்காசியாவின் பருவ மழைக்கு திபெத்திய பீடபூமி பெரும் பங்கு வகிக்கிறது. தென் துருவம், வட துருவம் போன்று திபெத்திய பீடபூமி அதிக குளிரைக் கொண்டுள்ளது.
# ஆனந்தா கோவில்

**ஆனந்தா கோவில்** மியான்மரில் உள்ள பகன்னில் அமைந்துள்ளது. இது ஒரு பெளத்த மதக் கோவிலாகும். இந்தக் கோவில் கி.மு 1105 ஆம் ஆண்டுவாக்கில் பாகன் வம்சாவழியில் வந்த கியான்சித்தா என்ற அரசரால் கட்டப்பட்டது. ஏறக்கிறைய 912 ஆண்டு தொண்மையானது. பகனில் இருக்கும் நான்கு புராதன கோவில்களில் இதுவும் ஒன்றாகும்.  
கோயிலில் பல மாடிகளை கொண்டு அமைந்திருக்கிறது. இந்த அமைப்பு ஒரு குடையின் மேல் ஒரு சிறிய அடுக்குத் தூபிவைக் ஹதி (குடை அல்லது மேல் ஆபரணத்தின் பெயர்) கொண்டிருக்கும் கோவில் அமைப்பைக் கொண்டிருக்கிறது, இதுபோன்ற குடை அமைப்பு மியான்மரில் கிட்டத்தட்ட அனைத்து அடுக்குத் தூபிக்களிலும் உள்ளது. இந்த பௌத்த ஆலயத்தில் நான்கு புத்தர் சிலைகள் நின்றவ்வாறு உள்ளது. ஒவ்வொரு புத்தரும் ஒவ்வொரு திசைகளை நோக்கிப் பார்த்தபடி வடக்கு, கிழக்கு, மேற்கு மற்றும் தெற்கு உள்ளனர். இந்த கோவில் மோன் இணத்தின் ஒரு சிறந்த கட்டிடக்கலை அதிசயமாக கருதப்படுகிறது மற்றும் இந்திய கட்டிடக்கலை பாணியையும் ஏற்றுக்கொண்டிருக்கிறது. இந்த ஈர்க்கக்கூடிய கோவில் மியான்மரின் *வெஸ்ட்மினிஸ்டர் அபே* என்றழைக்கப்படுகிறது.  
இந்தக் கோவில் 10 வது-11 ஆம் நூற்றாண்டின் இடைபட்ட காலத்தில் உருவான பத்தொட்டியா கோயிலுக்கு மிகவும் நெருக்கமாக உள்ளது, மேலும் அது "கற்கள் நிறைந்த அருங்காட்சியகம்" என்றும் அழைக்கப்படுகிறது.  
1975 ஆம் ஆண்டு பகானில் ஏற்பட்ட பூகம்பத்தால் இந்தக் கோவில் சேதமடைந்தது. பின்னர் கோவில் முழுமையாக மீழைமைக்கப்பட்டது அதனை தொடர்ந்து கோவில் மதில் சுவர்கள் முழுவதும் வண்ணம் பூசப்பட்டு பாதுகாக்கப்பட்டது. கோவில் தோற்றுவிக்கப்பட்ட 900 ஆம் ஆண்டு நினைவுக் கொண்டாட்டம் 1990 ஆம் ஆண்டு மிகச்சிறப்பாக பகான் நகரில் கொண்டாடப்பட்டது.
# ஆனந்தா கோவில்

## வரலாறு

கி.மு. 1105 ஆம் ஆண்டில் கட்டப்பட்ட இந்த கச்சிதமான பரிமாணம் கொண்ட கோவிலின் அமைப்பிற்கும் புகழுக்கும் காரணமாகவும் சொந்தமாகவும் இருந்தவர் அரசர் கியான்சித்தா. இது "ஆரம்பகால பகான் காலத்தின் அழகிய முடிவாகவும் மற்றும் மத்திய காலத்தின் ஆரம்பவும்" அமைந்தது என்று குறிப்பிடபடுகிறது. கி.மு. 1080 ஆம் ஆண்டு, பஹோத்தான்யா கோயில் கட்டப்பட்ட போது ஆரம்பிக்கப்பட்ட சமயக் கல்வியின் உச்சநிலையாக இந்த கோயிலின் கட்டுமான காலம் கருதப்படுகிறது. அரசர் ஏற்றுக்கொண்ட தேரவாத பௌத்தம் , புத்தரின் போதனைகளை ஒரு கோவிலின் ஊடாக துல்லியமாகவும், உண்மையான வழியாகவும், பர்மாவை ஒரு கொடியின் கீழ் ஐக்கியப்படுத்துவதற்கும், "வெகுஜன மத நம்பிக்கையை உருவாக்குவதற்கும்" அவரைத் இந்தக் கோவில் கட்டத் தூண்டியது. புத்தரின் கோட்பாட்டில் அவரது உறுதியான நம்பிக்கையை வெளிப்படுத்தியதன் மூலம், அரசின் பாதுகாவலனாக அரசர் இருக்க விரும்பினார் எனக் கருதப்படுகிறது:
# ஆனந்தா கோவில்

## மேலும் பார்க்க

- மியான்மரில் பெளத்தமதம்
# யம்துரோக் ஏரி

**யம்துரோக் ஏரி** (Yamdrok Lake) சீனாவின் திபெத்திய பீடபூமியில் உள்ள மூன்று புனித நன்னீர் ஏரிகளில் ஒன்றாகும். பனி படர்ந்த கொடுமுடிகள் மற்றும் ஓடைகளின் நடுவே அமைந்த யம்துரோக் ஏரி, கடல் மட்டத்திலிருந்து 14,570 அடி உயரத்தில் அமைந்துள்ளது. இது 72 கி.மீ. நீளமும், 638 சதுர கிலோ மீட்டர் பரப்பளவும் கொண்டது.  
யம்துரோக் ஏரியிலிருந்து 90 கி.மீ. தொலைவில் கியாண்ட்சே நகரமும், 100 கி.மீ. தொலைவில் லாசா நகரமும் அமைந்துள்ளது.  
யம்துரோக் ஏரியின் மேற்குப் பகுதியில் பைதி கிராமத்தில் அமைந்த, திபெத்தின் பெரிய புனல் மின் நிலையம் 1996இல் நிறுவப்பட்டது.  
30 முதல் 60 மீட்டர் ஆழம் கொண்ட யம்துரோக் ஏரியின் பரப்பளவு 638 சதுர கிலோ மீட்டராகும். இறக்கை வடிவத்தில் அமைந்த இந்த ஏரியின் தெற்கு பகுதி விரிந்தும், வடக்குப் பகுதி குறுகியும் உள்ளது. இந்த ஏரி குளிர்காலத்தில் உறைந்து விடுகிறது.
# யம்துரோக் ஏரி

## பண்பாட்டு முக்கியத்துவம்

எனப்படும் யாக் மாடு]]
மானசரோவர் ஏரி போன்றே இந்த ஏரியும் திபெத்திய மக்களால் புனிதமாகக் கருதப்படுகிறது.  
யம்துரோக் ஏரி பன்னாட்டு சுற்றுலாப் பயணிகளால் கவரப்பட்டுள்ளது. இந்த ஏரியில் உள்ள தீவுப் பகுதியில் பழைய கோட்டையும், அரண்மனையும் உள்ளது.
# யம்துரோக் ஏரி

## பொருளாதாரம்

ஏப்ரல் முதல் அக்டோபர் முடிய இந்த ஏரியில் மீன் பிடித் தொழில் நடைபெறுகிறது. யம்துரோக் ஏரியைச் சுற்றி புல்வெளிகள் அமைந்துள்ளது. கவரிமா எனும் யாக் மாட்டின் பால் மற்றும் பால் பொருட்கள், தோல் வணிகத்தில் உள்ளது.
# அனசூயா சாராபாய்

**அனசூயா சாராபாய்** (*Anasuya Sarabhai; (1885 - 1972*) என்பவர் இந்தியாவின் பெண்கள் தொழிலாளர் இயக்கத்தின் முன்னோடியாகத் திகழ்ந்த இவர், இந்தியாவின் மிகப் பழமையான, துகில் தொழிலாளர்கள் சங்கமாகக் கருதப்படும், "அகமதாபாத் சவுளி தொழிலார்கள் சங்கம்" (மஜதூர் மகாஜன் சங்கம்) (*Ahmedabad Textile Labour Association (Majadoor Mahajan Sangh*) எனும் கூட்டமைப்பை, 1920 இல் உருவாக்கப்பட்டவர்.
# அனசூயா சாராபாய்

## பிறப்பு

அனுசுயா சாராபாய், 1885 ஆம் ஆண்டு, நவம்பர் 11 இல், குசராத்து மாநிலத்திலுள்ள அகமதாபாத்த்தில் மருந்து உற்பத்தியாளர்கள், மற்றும் வணிகர்கள் பிரிவைச்சார்ந்த சாராபாய் குடும்பத்தில் பிறந்தார்.
# அனசூயா சாராபாய்

## ஆரம்பகால வாழ்க்கையும் கல்வியும்

அவளது ஒன்பது வயதில் அவளுடைய பெற்றோர் இறந்துவிட்டார்கள், அதனால் அவளது சகோதரன் அம்பலால் சாராபாயும், மற்றும் ஒரு தங்கையும் மாமாவுடன் வாழ அனுப்பப்பட்டனர். மேலும் தனது 13 வது அகவையில் குழந்தைத் திருமணம் செய்யப்பட்ட அனுசுயாவுக்கு, பின்னர் சட்டப்படி திருமண முறிவு செய்யப்பட்டது.  
1912 ஆம் ஆண்டு, அவரது சகோதரரின் உதவியுடன் மருத்துவ பட்டப்படிப்பைப் பெறுவதற்காக இங்கிலாந்துக்குச் சென்ற அனுசுயா, மருத்துவ பட்டம் பெறுவதில் ஈடுபட்டது அவரது சைன நம்பிக்கைகளை மீறுவதாக இருந்தது. ஆகையால் இலண்டன் பொருளியல் பள்ளியில் பயின்ற அனுசுயா சாராபாய், பேபியன் சம உடைமை (*Fabian socialism*) மற்றும் வாக்குரிமை இயக்கம் ஆகியவற்றால் ஈர்க்கப்பட்டார்.
# அனசூயா சாராபாய்

## மரபு மற்றும் இறப்பு

குசராத்தி மொழியில் "மொதபெண்" (*Motaben ( தமிழ்:"மூத்த சகோதரி" *) என்றழைக்கப்படும் சாராபாய், இந்தியாவின் பெண்கள் தொழிலாளர் இயக்கத்தின் முன்னோடியாகவும், மகாத்மா காந்தியின் நன்மதிப்பைப் பெற்றவருமான அனுசுயா சாராபாய், 1972 இல் இயற்கை எய்தினார்.
# அனசூயா சாராபாய்

## கொண்டாட்டம்

அனுசுயா சாராபாயின் 132 வது பிறந்தநாளான நவம்பர் 11, 2017 அன்று, கூகிள் நிறுவனம் இந்திய பயனர்கள் மட்டும் காணும் வகையில் தனது முகப்பு பக்கத்தில் அவரது உருவ படிமத்தை காட்சிப்படுத்தி கொண்டாடியது.
# சிவேஜிகன் தூபி

**சிவேஜிகன் தூபி** அல்லது ஷ்வேஜிகன் பாயா என்பது மியான்மரில் உள்ள பாகன் அருகிலுள்ள நியாங்-யூ என்ற இடத்தில் உள்ள ஒரு புத்த கோவிலாகும். இந்தக் கோவில், பர்மிய தூபிகளின் ஒரு முன்மாதிரி, சிறிய கோவில்கள் மற்றும் புனிதத் தலங்களால் சூழப்பட்ட மையப்பகுதியில் ஒரு வட்டமான தங்க இலை வடிவ தூண் கொண்டது.  
இந்தக் கோவிலைக் கட்டும் பணி கி.மு 1059–1060 ஆம் ஆண்டில் பகான் வம்சத்தை தோற்றுவித்த அரசர் அனுவரதா (ஆட்சி காலம் 1044 ஆண்டு தொடங்கி-1077 வரை) என்பவரால் ஆரம்பிக்கப்பட்டு பின்னர் கி.மு. 1102 ஆம் ஆண்டுவாக்கில் அரசர் கியன்சித்தா ஆட்சியின் போது நிறைவுற்றது.  
பல நூற்றாண்டுகளாக தூபி பல பூகம்பங்கள் மற்றும் பிற இயற்கைப் பேரழிவுகளால் சேதமடைந்தது, பல முறை புதுப்பிக்கப்பட்டது. சமீபத்திய புனரமைப்புகளின் போது 30,000 தாமிர தகடுகளால் தூபி மூடப்பட்டுள்ளது. இருப்பினும், குறைந்த உயரம் கொண்ட மாடிகள் இன்றளவும் எந்தப் பாதிப்புக்கும் உள்ளாகாமல் அப்படியே இருக்கிறது.
# சிவேஜிகன் தூபி

## வரலாறு

பர்மாவின் அரசர்களின் தலைசிறந்தவராக கருதப்பட்ட அரசர் அனவரதா (ஆட்சிக்காலம் 1044–1077) (தாடோனிலிருந்து வந்த துறவிகள் மூலமாக தேரவாத பௌத்தமதத்திற்கு மாற்றப்பட்டார்) 1059–1060 ஆம் ஆண்டில் அதன் கட்டுமானத்தைத் தொடங்கினார். 1077 ஆம் ஆண்டு வெறிபிடித்த எருமை மாடு அனவரதாவை கொன்றதாக நம்பப்படுகிறது. தூபி கட்டுவதற்கான இடத்தை அரசர் அனவரதா பின்வரும் ஒரு புதுமையான முறையில் தேர்ந்தெடுத்தார். புத்தரின் எழும்புடன் கூடிய சிலையுடன் ஒரு யானையை அதன் போக்கில் உலாவவிடப்பட்டது. அந்த யானை இறுதியாக எந்த இடத்தில் நடந்து சென்று நிற்கிறதோ அந்த இடத்தையே கோவில் கட்டும் இடமாக தேர்ந்தெடுத்தார். தற்போது கோவில் அமைந்திருக்கும் மணற்பாங்கான இடம் இந்த முறையில் தான் தேர்ந்தெடுக்கப்பட்டது. பர்மிய மொழியில் *சிவேஜிகன் தூபி* என்றால் மணற்பாங்கான இடத்தில் அமைந்த தூபி என்று பொருள் அதவே கோவிலின் பெயர் காரணமாகவும் அமைந்தது.
# சிவேஜிகன் தூபி

## பண்புகள்

சிவேஜிகன் தூபி, பர்மிய தூபிகளின் ஒரு முன்மாதிரியாகும் மற்றும் பாரம்பரிய மோன் மக்களின் ஒரு மணி-வடிவ தூபியைப் போன்றது, இது பர்மாவில் (தற்போது மியான்மர்) கட்டப்பட்ட பல அடுக்கு தூபிகளின் முன்மாதிரி கட்டிடக்கலை அம்சமாக மாறியது. இந்தக் கோவிலில் படிக்கட்டுகள், வாயில்கள் மற்றம் விலை உயர்ந்த அணிகளன்கள், மாணிக்க கற்கள் கொண்டு நன்கு அலங்கரிக்கப்பட்ட தங்கத்தால் ஆன ஒரு குடை போன்று அமைப்பை கொண்டது. மேலும் இங்கு இருக்கும் புத்தரின் சிலைகள் அவரது எழும்பை கொண்டும் இலங்கையில் இருந்து கொண்டுவரப்பட்ட புத்தரின் பற்கள் கொண்டும் உருவாக்கப்பட்டுள்ளது. இதனால் பெளத்த மதத்தில் இந்தக் கோவில் ஒரு புனிதத் தலமாகவும் இருக்கிறது.  
இந்தக் கோவிலின் வெளிப்புற எல்லையில் ஒரு 37 நாட்ஸ் (மனிதர்கள்) என்றழைக்கப்படும் சிறந்த மரவேலைபாடுகளுடன் கூடிய தாங்கியமின் சிலை இருக்கும் ஒரு புனிதத் தலம் உள்ளது. இது 900 ஆண்டுகள் பழமையானதாக கருதப்படுகிறது மேலும் பௌத்த பிட்சு தேவா சக்ரா இந்த நாட்களின் தலைவராக கருதப்படுகிறார்; இது இந்திய கடவுளான இந்திரனின் பர்மிய பதிப்பாகும், இது அவரது ஆயுதமான, இடியுடன் கூடியது. இந்த புனித தலத்திற்கு மரியாதை செலுத்துவதற்காக 37 நாட் (மனிதர்கள்) ஆன்மாக்களின் இந்த கோவிலில் கட்டப்பட்டுள்ளன.  
ஐந்து சதுர மாடியுடன் கூடிய தூபி, ஒரு திடமான மையமாக உள்ளது. இது மாடியிலிருந்து ஒரு பிரமிடு அல்லது 'குடை' வடிவத்தில் மேலே உள்ளது. அடிப்பகுதியில் இருந்து முனை வரை, முழு குடையையும், ஒரு கூம்பு போல தோன்றுகிறது. நான்கு திசைகளில் இருந்து பக்தர்கள் வழிபாடு செய்ய வந்து செல்ல வசதியாக மையத்தில் இருந்து மாடிக்கு செல்ல படிகட்டுகள் உள்ளன; மாடிக்குச் செல்லும் வழியில் புத்தரின் வாழ்க்கை வரலாற்றை விளக்கும் விதமாக சுவர்களில் வரையப்பட்டுள்ளது.
# சிவேஜிகன் தூபி

## மேலும் பார்க்க

- அடுக்குத் தூபி
- மியான்மரில் பெளத்தமதம்
- தூபித் திருவிழா
- ஆனந்தா கோவில்
- மியான்மர் தமிழர்
# ஆங்கே ஆறு

**ஆங்கே ஆறு** அல்லது **அங்கே ஓடை** (*Angke River*; இந்தோனேசியம்: *Kali Angke*; *Sungai Angke*) என்பது இந்தோனேசியா ஜகார்த்தா மாநிலத்தில் ஓடும் 91.25 கிலோமீட்டர் நீளமுடைய ஆறு ஆகும். இந்த ஆறு மேற்கு ஜாவாவின் போகார் பகுதியிலிருந்து தங்கெராங் (பண்டென்) மற்றும் ஜகார்த்தா நகரங்களின் வழியே சென்று செங்காரெங் வடிநிலப் பகுதி வழியாக ஜாவா கடலில் சென்று கலக்கிறது.
# ஆங்கே ஆறு

## சொற்பிறப்பியல்

16-ஆம் நூற்றாண்டில் ஜகார்த்தாவை ஆட்சி செய்த பந்தன் சுல்தானியத்தைச் சேர்ந்த துபாகசு ஆங்கி என்ற மன்னனின் பெயராக இந்த ஆற்றுக்கு வழங்கப்பட்டிருக்கலாம் என்று கூறப்படுகிறது. மற்றொரு கருத்துப்படி 1740-இல் பத்தேவியா என்ற இடத்தில் நடைபெற்ற 10,000 க்கும் மேற்பட்ட சீன இனத்தவர் டச்சுக் கிழக்கிந்தியக் கம்பனியினரால் படுகொலை செய்யப்பட்டு இந்த ஆற்றில் வீசியெறியப்பட்டனர்.  
ஆங்கி என்பதற்கு ஒக்கியன் மொழியில் சிவப்பு என்று பொருள்படும். ஆதலால் இரத்தம் தோய்ந்த இந்த நிகழ்வைக் குறிக்கும் வகையில் இந்த ஆற்றுக்கு ஆங்கி என்ற பெயர் வந்ததாகவும் கூறப்படுகிறது.
# ஆங்கே ஆறு

## நீரியல்

ஆங்கியின் பிரதான ஆறு 91.25 கிலோ மீட்டர் (56.70 மைல்கள்) நீளத்துடன் 480 கிமீ² பளப்பளவுடைய நீர்ப்பிடிப்பு பகுதிகளையும் (இந்தோனேசியா: தேரா பெங்காலிரான் சுங்காய்) கொண்டுள்ளது. சராசரியாக தினசரி மழை வீழ்ச்சி 132 மிமீ மற்றும் உச்சபட்ச அளவாக 290 மீ³ மழைப்பொழிவும் கொண்டதாகக் காணப்படுகிறது.  
இந்த ஆறு கிழக்கு ஜாவாவின் போகார் நகரத்தின் திமோர், மென்டாங் டான் சிலெண்டெக் ஆகிய மாவட்டங்களில் உள்ள நிரந்தரமான நீர்ப்பிடிப்பு பகுதிகளுடன் தொடர்பு கொண்டுள்ளதால் எக்காலாத்திலும் வற்றாத ஆறாக உள்ளது. அங்கிருந்து தெற்கு நோக்கிப் தெற்கு தஞ்சாங், தங்கேர்காங், ஜகார்த்தா வழியாகப் பாய்ந்தோடி மேற்கு ஜகார்த்தாவின் பெஞ்சரிஜானின் முவாரா கிராமத்தில் உள்ள முகத்துவாரத்தில் ஜாவா கடலில் கலக்கிறது.  
மழைக்காலங்களில் இந்த ஆறு பினாங்கு, சிபான்டோ, சிலிடக் (அனைத்து தங்கேரங் மாகான மாவட்டங்கள்), ஜோக்லோ, கெம்பங்கன், ராவா புவாயா, துரி கோசாம்பி மற்றும் செங்கரெங் (அனைத்தும் மேற்கு ஜகார்தா) மாவட்டங்களில் ஆண்டுதோறும் வெள்ளத்தை ஏற்படுத்துகிறது.
# ஆங்கே ஆறு

## புவியியல்

பெரும்பாலாக அயன மழைக்காட்டுக் காலநிலை (Af) (கோப்பென் காலநிலை வகைப்பாடு அடிப்படையில்) நிகழும் ஜாவாவின் வடமேற்கு பகுதியில் ஆங்கி ஆறு பாய்கிறது. இப்பகுதியின் ஆண்டு சராசரி வெப்பநிலை 27&nbsp;°C நிலவுகிறது. 30&nbsp;°C வெப்பநிலையுடன் மிக வெப்பமானதாக மார்ச்சு மாதமும், 26&nbsp;°C வெப்பநிலையுடன் மிகக் குளிர்ந்த மாதமாக மே மாதமும் உள்ளன. ஆண்டு சராசரி மழைப்பொழிவு 3674 மிமீ ஆகும். 456 மில்லி மீட்டருடன் மிகவும் அதிகமான மழைப்பொழிவு மாதமாக திசம்பர் மாதமும், 87 மிமீ அளவுடக் செப்டம்பர் மிகக் குறைந்த மழைப்பொழிவு மாதமாக உள்ளது.
# ஆங்கே ஆறு

## நுண்ணுயிரியல் மற்றும் ஆய்வுகள்

ஆங்கி ஆற்றில் மழைக் காலங்களில் ஏற்படும் வெள்ளப்பெருக்கு அதனைத் தொடர்ந்து ஆற்றை ஒட்டி வசிக்கும் மக்கள் சந்திக்கும் பிரச்சிகைள் தொடர்பாக சூ-சி அமைப்பின் ஒத்துழைப்போடு இந்தோனேசியப் பல்கலைக்கழகத்தின் மருத்துவப் புல நுண்ணுயிரியல் துறை ஒரு ஆய்வை மேற்கொண்டது. ஆங்கி ஆற்றின் குடிநீர் தரம் மற்றும் நுண்ணுயிரியல் தொடர்பான ஒரு பல்நோக்கு ஆய்வை மேற்கொள்ள ஆங்கி ஆற்றில் 8 இடங்களில் எடுக்கப்பட்ட மாதிரிகளைச் சோதித்து முடிவுகளை வெளியிட்டுள்ளன.
# ஆங்கே ஆறு

## வரலாற்று இடங்கள்

1657 ம் ஆண்டு டச்சு கிழக்கு இந்திய கம்பெனி முக்கர்வாட் கால்வாய் மற்றும் ஆங்கி ஆறு சந்திக்கும் இடத்தில் ஒரு கோட்டை கட்டப்பட்டது.
இக்கோட்டையின் வரலாற்று பெயர்கள் பின்வருமாறு: அன்கீ, அன்கே, அன்கீ.
# வடக்கு ஜகார்த்தா

**வடக்கு ஜகார்த்தா** (இந்தோனேசியா: ஜகார்த்தா உத்தாரா) இந்தோனேசியாவின் ஜகார்த்தா சிறப்புத் தலைநகரப் பகுதியை உருவாக்கும் ஐந்து நிர்வாக நகரங்களில் ஒன்றாகும். ஜகார்த்தா சிறப்பு மாவட்டத்தில் வடக்கு ஜகார்த்தாவிலேயே கடலோர பகுதிகள் யாவும் உள்ளடக்கியுள்ளன. வடக்கு ஜகார்த்தாவில், சிலிவாங் ஆற்றின் கரையோரத்தில் ஒரு பகுதி தருமனகாரா பேரரசின் பிரதான துறைமுகமாக இருந்து பின்னர் இது ஜகார்த்தாவாக வளர்ந்தது. பல வரலாற்றுச் சிறப்பு மிக்க இடங்களும் ஜகார்த்தாவின் சிறப்பம்சங்களும் வடக்கு ஜகார்த்தாவில் காணப்படுகின்றன. தஞ்சுங் பிரியோக்கு, வரலாற்றுச் சிறப்புமிக்க சுண்டா கெளாப்பா ஆகிய இரண்டு துறைமுகங்களும் இந்த நகரத்தில் அமைந்துள்ளன. தஞ்சுங் பிரியோக்கு நிர்வாக மையமாக உள்ள வடக்கு ஜகார்த்தாவில் 2010 ஆம் ஆண்டு மக்கள் தொகைக் கணக்கெடுப்பின்படி 1,645,312 மக்கள் வசிக்கிறார்கள்  
வடக்கு ஜகார்த்தா ஜகார்த்தாவின் உண்மையான இயற்கை சதுப்பு நிலங்களில் சிலவற்றைக் கொண்டுள்ளது. நகரம் உருவாக்கப்பட்ட போது இந்த சதுப்பு நிலத்தின் சில பகுதிகள் நகர்ப்புறங்களாக மாற்றப்பட்டன. இருப்பினும், 400 ஹெக்டேர் பரப்பளவில் அலையாத்தி மரக்கன்று நடுவதற்கான ஒரு காடுகள் மறுசீரமைப்பு திட்டம் ஏற்கனவே செயற்படுத்தப்பட்டு 2012 ஆம் ஆண்டில் முடிக்கப்பட்டு உள்ளது. கடற்கரைப் பகுதியில் குறிப்பாக *பந்தாய் இண்டா கபுக்* பகுதி முழுவதும் கடல் அரிப்பைக் குறைப்பதே இத்திட்டத்தின் முக்கிய குறிக்கோள் ஆகும்.  
வடக்கு ஜகார்த்தா வடக்கில் சாவகக் கடல்; கிழக்கே பெக்காசி; தெற்கில் மேற்கு ஜகார்த்தா, மத்திய ஜகார்த்தா, கிழக்கு ஜகார்த்தா என்பன; மேற்கில் தஙராங் என்பவற்றை எல்லைகளாகக் கொண்டுள்ளது.
# வடக்கு ஜகார்த்தா

## வரலாறு

இப்போதைய ஜகார்த்தா நகரம் வடக்கு ஜகார்த்தாவிலிருந்து விரிவாகிய பகுதியாகும். 5 ஆம் நூற்றாண்டில் சிலியுங்-ஆங்கீ ஆற்றின் முகத்துவாரத்தில் துறைமுக நகரான சுந்தபுரா (இப்போது டகூ, ஜகார்த்தா மற்றும் பெக்காஸிக்கு அருகில்) அரசன் முலாவர்மன் தலைமையிலான தருமனிகரா இராச்சியத்தின் பிரதான துறைமுகமாகும்.  
16 ஆம் நூற்றாண்டின் போது, இப்போது வட ஜகார்தாவின் பகுதிகளைக் கொண்டிருந்த நகரம் ஜெயகார்த்தா என்று அழைக்கப்படுகிறது.
ஜெயகார்தாவில் அரசாங்கத்தின் அமைப்பு, ஆட்சியாளர்களின் மாற்றங்கள் மற்றும் நிர்வாக பகுதியின் மாற்றங்கள் உட்பட்ட காரணங்களால் பல முறை மாற்றப்பட்டது. இந்த பகுதி மூன்று வடிவிலான அரசாங்கங்களைக் கொண்டுள்ளது: முதலாவது, ஜெயகர்த்தா மன்னரின் நேரடியாகக் கட்டுப்படுத்தப்படும் நகர அரசாங்கம் (இப்பகுதி இப்போது ஆங்கி துறைமுகத்தில் அமைந்துள்ளது).  இரண்டாவதாக, ஜெயகர்த்தா ஆட்சியின் கீழ் உள்ள சிற்றரசர்களால் கட்டுப்படுத்தப்படும் மாநில அரசு (இப்பகுதி தற்போது பசார் இக்கன் மற்றும் கோட்டாவில் உள்ளது. மூன்றாவதாக, உலகளாவிய அரசாங்கம் (இப்பகுதி தற்போது தஞ்சுங் ப்ரியோக் என்ற இடத்தில் உள்ளது.
# வடக்கு ஜகார்த்தா

## துணை மாவட்டங்கள்

வட ஜகார்த்தா கீழ்கானும் ஆறு துணை மாவட்டங்களாகப் பிரிக்கப்பட்டள்ளன.  
1. சிலிஞ்சிங் (Cilincing)
1. கிலாப்பா காடிங் (Kelapa Gading)
1. கொஜா (Koja)
1. படெமாஙான் (Pademangan)
1. பெஞ்சரீஙான் (Penjaringan)
1. தாஞ்சூங் ப்ரியுக் (Tanjung Priok)
# வடக்கு ஜகார்த்தா

## சுற்றுலா

வடக்கு ஜகார்த்தா அரசாங்கம் வடக்கு ஜகார்த்தாவின் சுற்றுலா மறுசீரமைப்பிற்காக 12 கடற்கரை சுற்றுலாத் திட்டங்களை செயல்படுத்துகிறது. (இந்தோனேசியா: 12 Jalur Destinasi - Wisata Pesisir Jakarta Utara )) அந்த 12 இடங்கள் பின்வருமாறு,  
- முரா ஆங்கி வனவிலங்கு சரணாலயம்
- முரா ஆங்கி மீன்பிடித் துறைமுகம்
- சுந்தா கெலாப துறைமுகம்
- லுவார் பதங் மசூதி
- மங்கா துவா கடைவல மாவட்டம்
- தமன் இம்பியன் ஜியா அன்கல்
- பெத்தெரா ஜெயா
- தஞ்சுங் பிரியோக் நிலையம்
- ஜகார்த்தா இசுலாமிய மையம்
- சி பிட்டங்கின் இல்லம் மற்றும் அல் அலாம் மசூதி
- துகு தோவாலயம்
- கெலப்பா கடிங் கடைவல மையம்
# வடக்கு ஜகார்த்தா

## விளையாட்டரங்கம்

பழைய லெபக் புளுஸ் விளையாட்டரங்குக்கு மாற்றாக மே 28, 2014 அன்று, 12.5 ஹெக்டேர் பரப்பளவில் ஒரு புதிய மைதானம் கட்டப்பட்டுவதற்கான பணிகள் தொடங்கப்பட்டள்ளன. அந்தப் பழைய மையதானம் ஜகார்த்தா துரிதப் போக்குவரத்துப் பெருந்திட்திட்டத்திற்காக இடிக்கப்பட்டுள்ளது. புதிய விளையாட்டரங்கத் திட்டம் 1.2 டிரில்லியன் ($ 103.2 மில்லியன்) செலவாகும் என மதிப்பிடப்பட்டள்ளது. 50,000 இருக்கைகளைக் கொண்ட நவீன பிரதான அரங்கம், 2 பயிற்சியளிக்கும் களங்கள் உட்பட ஒரு நீர் பூங்கா, ஒரு தடகளப்பாதை, ஒரு இருசக்கர வாகனப்பதை, ஒரு கண்காட்சி மண்டபம் மற்றும் பிற பொழுதுபோக்கு வசதிகள் இந்த அரங்கத்தைச் சுற்றியுள்ளன.  2017 ஆம் ஆண்டின் இறுதியில் இந்த திட்டம் முடிவடையும் என்று எதிர்பார்க்கப்படுகிறது.
# கான்காய் மலைகள்

**கன்காய் மலைகள்**(மொங்கோலியம்: Хангайн нуруу, *ஹன்கைன் நுரு*) என்பவை மத்திய மங்கோலியாவில் அமைந்திருக்கும் ஒரு மலைத்தொடராகும். இவை உலான் பாத்தூருக்கு மேற்கில் சுமார் 400 கிலோமீட்டர் தொலைவில் உள்ளன. இவை பண்டைய சீனாவில் '''யன்ரன்
மலைகள்''' (சீனம்: 燕然山, யன்ரன்ஷன்) என்று அழைக்கப்பட்டன.
# கான்காய் மலைகள்

## பெயர்

மங்கோலியர்களால் தங்கள் நாட்டின் வடக்கே உள்ள முழுமையான பசுமையான காடு-புல்வெளிப் பகுதியை விவரிக்க கான்காய் என்ற சொல் பொதுவாகப் பயன்படுத்தப்படுகிறது.தெற்குப் பாலைவனம் *கோவி* (கோபி) என்று அழைக்கப்படுகிறது.இடைநிலை புல்வெளிப் பகுதி *கீர்* அல்லது *தல்* என்று அழைக்கப்படுகிறது.கன்காய் என்ற சொல் "கான்கா-" என்ற வினைச்சொல் மற்றும் "-அய்" என்ற விகுதி இணைந்து உருவாகி உள்ளது. கான்கா என்ற சொல்லின் பொருள் "வழங்கல், தேவைகளை வழங்கல்" என்பதாகும். கான்காய் என்ற சொல் கான் (மன்னர்) என்ற சொல்லில் இருந்தும் உருவாகி இருக்கலாம் என்று கருதப்படுகிறது.ஒருவேளை கான்கா என்ற வினைச்சொல்லும் கூட கானில் இருந்து உருவாகி இருக்கலாம் என்று கருதப்படுகிறது.ஆகையால், கான்காய் வழக்கமாக *முன்யோசனை உள்ள இறைவன், உதாரகுணமுள்ள மன்னர், தாராளமான இரக்கமுள்ள இறைவன்* அல்லது *அபரிமிதமான மன்னர்* என்று எடுத்துக் கொள்ளப்படுகிறது. இப்பண்டைய பெயர் மலையின் புனிதத்தன்மையையும் இதை நம்பியிருக்கும் மக்களின் இதயத்தில் இது பெற்றிருக்கும் சிறப்பு இடத்தையும் குறிக்கின்றது.புனித மலைகள் என்று பொருளுடைய ஒரு ஒத்த மங்கோலிய வார்த்தையானது *கைர்கான்* என்பதாகும். இதன் பொருள் அன்பான மன்னர் (உதாரணமாக அசரலத் கைர்கான் என்பது குறிப்பாக*அக்கறையுள்ள அன்பான மன்னரைக்* குறிக்கும் ஒரு நெருங்கிய பெயராகும்) என்பதாகும். பாரம்பரியப்படி, மலைத்தொடர் பார்வையில் படும்படி இருக்கும் போது ஒரு கைர்கானின் பெயரைக் கூறக்கூடாது.மலைத்தொடர் பார்வையில் படும்படி இருக்கும் போது அதன் முழுப் பெயரைக் குறிக்காமல், வெறும் கைர்கான் என்றே அழைக்கப்பட வேண்டும்.மங்கோலியாவின் அனைத்துப் பகுதிகளிலும் இந்தக் கண்டிப்பான பழக்கம் பொருந்தும்.பார்வைக்கு அழகாக இருக்கும் அல்லது வேறு எவ்விதத்திலோ மனமகிழ்வை ஏற்படுத்தும் எந்த மலையுமோ அல்லது குன்றோ"அது உண்மையில் ஒரு சிறப்பு கைர்கான்" அல்லது "என்ன ஒரு கம்பீரமான கைர்கான்!" போன்ற சொற்களால் போற்றப்படலாம்.மலை சார்ந்த வன-புல்வெளியின் எந்தப் பகுதியும் தனியாகவோ அல்லது அது கொண்டுள்ள அனைத்தையும் சேர்த்தோ (ஆறுகள், நீரூற்றுகள், தாவரங்கள், விலங்குகள்)"அது உண்மையில் ஒரு பெரிய கான்காய்" அல்லது "அது ஒரு தனித்துவமான கான்காய் என்று மறுக்கவில்லை!" போன்ற சொற்களால் பாராட்டப்படலாம்.  
மங்கோலியாவின் இரண்டு மாகாணங்கள் கான்காய் மலைகளுக்குபின் பெயரிடப்பட்டுள்ளன: அர்கான்காய் (*வடக்கத்தியக் கான்காய்*) மற்றும் ஒவர்கான்காய் (*தெற்கத்தியக் கான்காய்*).இரண்டு மாகாணங்கள் சந்திக்கும் மிதமான காலநிலைப் பகுதி (கிழக்கு கான்காய்) மங்கோலிய மற்றும் நாடோடி நாகரிகத்தின்தொட்டிலாகக் கருதப்படுகிறது.கிழக்கு கான்காயின் அடிவாரத்தில் உள்ள சமவெளியில்உலக பாரம்பரியக் களமான ஓர்கோன் பள்ளத்தாக்கு அமைந்துள்ளது. சியோக்னுவின் (கி.மு. 209 - கி.பி. 93) தலைநகர் லூத் கோத் (லுங்செங்), சியான்பேயின் (கி.பி. 93 - கி.பி. 234) தலைநகர் ஓர்டோ மற்றும் ருரன் ககானேட்டின் (கி.பி. 330 -கி.பி. 555) தலைநகர் மூமத் (முமே) ஆகியவை இங்கு அமைந்திருந்ததாகக் கூறப்படுகிறது.பிற்காலத்தில் வந்த பேரரசுகளும் தங்கள் தலைநகரங்களை இங்கு நிறுவின.உதாரணமாக உய்குர் சாம்ராச்சியத்தினர் (கி.பி. 745 - கி.பி. 840) இப்பகுதியில் தங்கள் தலைநகரான ஓர்டு-பாலிக்கைக் கட்டினர்.
# கான்காய் மலைகள்

## அம்சங்கள்

மாகாணத்தின் தலைநகரான திசத்சர்லிக்கில் உள்ள கான்காய் மலைகள்.]]  
இத்தொடரின் உயரமான மலை ஓதகன்தெங்கர் (*பொருள் "இளைய வானம்"*) ஆகும். தகவல்களின் மூலத்தைப் பொறுத்து இதன் உயரம் 3,905, 4,021 மற்றும் 4,031 மீ என வழங்கப்படுகிறது. இது மங்கோலியாவின் நான்கு முக்கிய புனித மலைகளில் ஒன்றாகும். அரசாங்க விழாக்கள் இங்கு நடைபெறுகின்றன.  
சுவரகா கைர்கான் (*தூப கைர்கான்*, உயரம் 3,117 மீ) என்பது திசத்சர்லிக்கிற்குக் கிழக்கில் உள்ள மற்றொரு புனித மலையாகும்.  
தர்யது-சுலுது என்பது கான்காய் மலைகளின் வடக்கு சரிவுகளில் உள்ள அழிந்துபோன எரிமலைப் பகுதியாகும்.  
இம்மலைகளில் இருந்து நீரானது ஒர்கோன், செலெங்கே, இதர், சவ்கான் ஆறுகள் மற்றும், ஒரோக் மற்றும் பூன் திசகான் ஏரிகளுக்கு நீரானது செல்கிறது. மேற்கில், கான்காய் மலைகள் பெரிய ஏரிகள் பள்ளமாக மாற்றம் அடைகின்றன.  
கான்காய் மலைப்பகுதியின் சில பகுதிகளில் அதன் மிதமான நுண் சீதோஷ்ண நிலைகளுக்காக இது அறியப்படுகிறது. நாட்டின் பிற பகுதிகளைப் போல் குளிர்காலம் இப்பகுதியில் கடுமையாக இருப்பதில்லை. பிரெஸ்னியாக் மற்றும் நியேஜ்விச்சின் "வெர்டிகல் வேரியபிலிடி ஆப் க்லைமேடிக் கண்டிசன்ஸ் இன் த கான்காய் மவுண்டைன்ஸ்" புத்தகத்தின் 34வது பக்கத்தில் எழுதப்பட்டிருப்பதாவது:
# ரயில்பூச்சி

**ரயில்பூச்சி** (***Harpaphe haydeniana*** (the **yellow-spotted millipede**, **almond-scented millipede** or **cyanide millipede**) என்பது ஒருவகை மரவட்டைஆகும்.இவை தென்கிழக்கு அலாஸ்காவில் இருந்து வட அமெரிக்காவின்கலிபோர்னியாவின் பசிபிக் கரையோரத்தி ஈரக் காடுகளைச் சேர்ந்தவை. இவை அங்கிருந்து உலகின் பிற இடங்களுக்கு பரவியுள்ளன. இவை தென்னிந்தியாவெங்கும் மிகச் சாதாரணமாகத் தென்படுகிறன. இவை பெரும்பாலும் ஊர்புரங்களின் ஈரப்பதமான இடங்களில் காணப்படுகின்றன. இவை அதிகமுள்ள இடங்களில் மாறுபட்ட மணம் வீசும். இதனால் இவற்றை பலருக்கு பிடிப்பதில்லை. இவைகறுப்பு உடலோடும் விளிம்புகளில் மஞ்சள் புள்ளிகளுடன் கூடியவை.இவைதமதுபாதுகாப்புக்காகஐதரசன் சயனைடுநச்சை வெளியிடக்கூடிய திறனைப் பெற்றன.
# ரயில்பூச்சி

## பெயரியல்

இவை கறுப்பாகவும், வளைந்து வளைந்து செல்லும்போது தொடர்வண்டியைப் போன்றிருப்பதாலும் இதை தமிழ் நாட்டில் ரயில் பூச்சி என்று அழைக்கின்றனர்.
# கோப் வினை

**கோப் வினை அல்லது கோப் நீக்கம்** *(Cope reaction or Cope elimination)* என்பது ஆர்தர் சி. கோப் என்பவரால் உருவாக்கப்பட்ட ஒரு நீக்கல் வினையாகும். இவ்வினையில் மூவிணைய அமீனிலிருந்து ஓர் அமீன் ஆக்சைடை நீக்கி ஓர் ஆல்கீன் மற்றும் ஐதராக்சிலமீன் முதலியன தயாரிக்கப்படுகின்றன. கோப் வினையின் வினை வழிமுறையில் மூலக்கூறிடை 5 உறுப்பினர் வளைய இடைநிலை நிலை பங்கேற்கிறது இதனால் ஒருபக்க நீக்க விளைபொருள் உருவாகிறது. இது மூலக்கூறிடை நீக்க வழிமுறையாகும். ஆப்மான் நீக்க வினையிலும் இக்கரிம வேதியியல் வினை இதே முடிவையே அளிக்கிறது . ஆனால் நீங்கும் குழுவின் பகுதியே அடிப்படையாகும். தொடர்புடைய அமீனை மெட்டா குளோரோபெராக்சிபென்சாயிக் அமிலத்தைப் பயன்படுத்தி ஆக்சிசனேற்றம் செய்து அமீன் ஆக்சைடு தயாரிக்கப்படுகிறது. இங்கு வெறும் வெப்பம் மட்டுமே நீக்கவினைக்கு அவசியமாகும்  
:  
மெத்திலீன்வளையயெக்சேன் தொகுப்பது இவ்வினையின் பயன்பாடாகும்.  
:
மூலக்கூற்றிடை கோப் வினையை பிப்பெரிடின்கள் தடை செய்கின்றன . ஆனால், பிரோலிடின்களும், ஏழு மற்றும் ஏழைவிட அதிக எண்ணிக்கை வளையங்கள் கொண்ட சேர்மங்களும் இவ்வினையில் ஈடுபடுகின்றன. வினை விளைபொருளாக நிறைவுறா ஐதராக்சிலமீன் உருவாகிறது. 5 உறுப்பினர் வளைய இடைநிலை நிலையில் இம்முடிவு மாறுவதில்லை.  
:
# பத்மசாம்பவர்

**பத்மசாம்பவர்** (Padmasambhava), கிபி எட்டாம் நூற்றாண்டின் வாழ்ந்தவர். இவர் திபெத்திய பௌத்த அறிஞர் ஆவார். இவர் திபெத்தில் முதல் பௌத்த விகாரை நிறுவியவர்..  
திபெத்திய பௌத்த இலக்கியத்தில் பத்மசாம்பவர் முக்கியப் பாத்திரமாக விளங்கிறார்.  
இவர் தாந்ரீக பௌத்த கோட்பாடான நியிங்மபாவை போதிக்கும் தத்துவப் பள்ளியை நிறுவியர் ஆவார்.
பத்மசாம்பவருக்கு 25 சீடர்கள் இருந்தனர்.
# பத்மசாம்பவர்

## இதனையும் காண்க

- சாந்தரக்சிதர்
- நாம்ட்ரோலிங் மடாலயம்
- பௌத்த யாத்திரைத் தலங்கள்
# அப்துல் குவாவி தேசுனாவி

**அப்துல் குவாவி தேசுனாவி** (1 நவம்பர் 1930- 7 யூலை 2011; உருது ) என்பவர் இந்திய உருது எழுத்தாளரும், கடிந்துரையாளரும் (விமர்சகர்) பன்மொழியாளரும் , ஆதார நூல் பட்டியல் (உசாத்துணை) சேகரிப்பாளும் ஆவார். இவர் உருது இலக்கியத்தில் பல நூல்களை எழுதி உள்ளார். மௌலானா அப்துல் கலாம் ஆசாத், மிர்சா காலிப், அல்லமா முகமது இக்பால் ஆகியோர் குறிந்து எழுதிய நூல்கள் சிறப்பு பெற்றவை. இவர் பல விருதுகளை தன்னுடைய இலக்கியப் பணிக்காக பெற்றுள்ளார். இசுலாமிய அறிஞர் சுலைமான் நட்வி குடும்பத்தில் பிறந்தார். சுலைமான் தங்கள் குடும்பம் அல்லாவின் இறுதி இறை தூதரான முகமதுவின் குடும்பத்தின் மரபு உடையது என்றார். இவரின் தந்தை சையது முகமது சையது ராசா மும்பையிலுள்ள புனித சேவியர் கல்லூரியில் உருது அரபு பாரசீக மொழிகளுக்கு பாடம் எடுத்த பேராசியர். தேசுனாவிக்கு பேராசியர். சையது மோகி ராசா என்ற அண்ணனும் பேராசியர். சையது அப்துல் வாலி தேசுனாவி என்ற தம்பியும் உள்ளார்கள்.  
போபாலில் உள்ள பல அறிஞர்களும் புலவர்களும் ஆசிரியர்களும் இவரின் மாணவர்கள். இவரின் வழிகாட்டுதலில் பல மாணவர்கள் முனைவர் பட்டம்
பெற்றனர். இவர் போபாலில் 7 யூலை 2011இல் மரணமடைந்தார்.
# அப்துல் குவாவி தேசுனாவி

## பணி

தேசுனாவி பீகாரிலுள்ள அர்ராவில் தொடக்கப்பள்ளி கல்வியை முடித்தார். மும்பையிலுள்ள புனித சேவியர் கல்லூரியில் இளங்கலை & முதுகலை
பட்டயப்படிப்புகளை முடித்தார். இவர் சைபா முதுகலை கல்லூரியில் உருது துறையில் பிப்பரவரி 1961இல் இணைந்தார். பின்பு அக்கல்லூரியின் உருது துறையின் பேராசிரியாகவும் துறைத் தலைவராகவும் உயர்ந்தார். 1990இல் ஓய்வு பெற்ற பின் பல பதவிகளை வகித்தார்
# அப்துல் குவாவி தேசுனாவி

## ஆதாரநூற் பட்டியல்

இவர் பல வல்லநர்களின் நூல்களை தொகுத்து வைத்தார்.  
- Allama Iqbal Bhopal Mein, publisher, Dept. of Urdu Saifia College,Bhopal (1967)
- Bhopal Aur Ghalib, publisher, Dept. of Urdu Saifia College,Bhopal (1969)
- Nuskha-E-Bhopal Aur Nuskha-A-Bhopal Sani, publisher, Dept. of Urdu Saifia College,Bhopal (1970)
- Motala—E—Khotoot—E—Ghalib (1975) (Edition 2nd) (1979)
- Iqbal Uneesween Sadi Mein, publisher, Naseem Book Depot, (1977)
- Iqbal Aur Dilli, Publisher Nai Awaz Jamia Nagar New Delhi (1978)
- Iqbal Aur Darul Iqbal Bhopal, publisher, Naseem Book Depot, (1983)
- Iqbaliat Ki Talash, Makataba Jamia, (1984)
- Iqbaliat Ki Talash, publisher, Globe Publishers, Urdu Bazar Lahore, Pakistan (1985)
- Abul Kalam Azad Urdu, Publisher சாகித்திய அகாதமி (1987)
- Maulana Abul Kalam Mohiuddin Ahmad Azad Dehlavi (1988)
- Talash—E—Azad, publisher, Maharashtra Urdu Academy
- Hayat Abul Kalam Azad (2000),Publisher, Modern Publishing House New Delhi.
# கலப்பு பிம்பங்கள்

இரண்டு பிம்பங்களை இணைத்து உருவாகும் ஒளியியற் கண்மாயமே (optical illusion) **கலப்பு பிம்பங்கள்** (Hybrid image) எனப்படுகிறது. இரண்டு பிம்பங்களின் பகுதிகளை இணைத்து உருவாக்குவதையே கலப்பு பிம்பங்கள் என அழைக்கிறார்கள்.  
கலப்பு பிம்பங்கள் பார்க்கும் தூரத்தைப் பொறுத்தும், பார்க்கும் விதத்தைப் பொறுத்தும் இரண்டு விதங்களில் உணரப்படுகிறது. 1994 ஆம் ஆண்டு மாசாச்சூசெட்சு தொழில்நுட்பக் கழகத்தைச் சேர்ந்த ஆடி ஒலிவியாவும் (Aude Oliva) மற்றும் கிளாசுகவ் (Glasgow) பல்கலைகழகத்தைச் சேர்ந்த பிலிப்பும் கலப்பு பிம்பங்களை உருவாக்கும் புதிய தொழிற்நுட்பத்தை வெளியிட்டனர். குறைந்த அதிர்வெண் கொண்ட பிம்பத்தையும், அதிக அதிர்வெண் கொண்ட பிம்பத்தையும் இணைக்கும் போது உருவாகும் கலப்பு பிம்பம், பார்க்கப்படும் தூரத்தைப் பொறுத்து பலவிதமாக தோற்றமளிக்கிறது.
ஆல்பர்ட் ஐன்ஸ்டைன் மற்றும் மர்லின் மன்றோ ஆகியோரின் புகைப்படங்கள் இணைக்கப்பட்டுள்ளன, இதில் அருகிலிருந்து பார்க்கும் போது ஐன்ஸ்டைனின் படம் தெளிவாகவும், தூரத்திலிருந்து பார்க்கும் போது மர்லினின் படம் தெளிவாகவும் தெரிகின்றது.  
மற்றும் மர்லின் மன்றோ ஆகியோரின் கலப்பு பிம்பம்]]
# மத்திய ஜகார்த்தா

**மத்திய ஜகார்த்தா** (இந்தோனேசியா: ஜகார்த்தா புசாட்) இந்தோனேசியாவின் ஜகார்த்தாவின் சிறப்பு தலைநகரப் பகுதியை உருவாக்குகின்ற ஐந்து நிர்வாக நகரங்களில் (கோட்டா) ஒன்றாகும். 2010 மக்கள் தொகைக் கணக்கெடுப்பின்படி மத்திய ஜகார்த்தாவில் 898,883 மக்கள் வசிக்கிறார்கள்.
ஜகார்த்தாவின் ஐந்து நகரங்களுள் மத்திய ஜகார்த்தா மிகச் சிறிய பகுதியாகும். இது ஜகார்த்தா மற்றும் இந்தோனேசியாவின் நிர்வாக மற்றும் அரசியல் மையமாகும். மத்திய ஜகார்த்தா பல சர்வதேச உணவகங்கள் மற்றும் உணவு விடுதிகள் அமைந்துள்ளன. *“ஹோட்டல் இந்தோனேசியா”* போன்ற உணவகங்கள் மத்திய ஜகார்த்தாவின் முக்கிய அடையாளங்களாக விளங்குகின்றன.
# மத்திய ஜகார்த்தா

## எல்லைகள்

மத்திய ஜகார்தாவின் வடக்கே வடக்கு ஜகார்த்தா, கிழக்கே கிழக்கு ஜகார்த்தா, தெற்கே தெற்கு ஜகார்த்தா மற்றும் மேற்கே மேற்கு ஜகார்த்தா ஆகியவை எல்லைகளாக உள்ளன.
# மத்திய ஜகார்த்தா

## துணை மாவட்டங்கள்

மத்திய ஜகார்த்தா எட்டு துணை மாவட்டங்களாக பிரிக்கப்பட்டுள்ளன.  
செம்பாக புத்தீ (Cempaka Putih)
காம்பீர் (Gambir)
ஜொகார் பாரு (Johar Baru)
கெமாயோரன் (Kemayoran)
மெண்டெங் (Menteng)
சாவா பிசர் (Sawah Besar)
செணேன் (Senen)
தானா அபங் (Tanah Abang)
# மத்திய ஜகார்த்தா

## மக்கட்தொகையியல்

மத்திய ஜகார்த்தா சதுர கிலோமீட்டருக்கு சராசரியாக 19,000 குடியிருப்பாளர்களைக் கொண்டிருக்கிறது. இது ஜகார்த்தாவில் மிகவும் அடர்த்தி நிறைந்த நகராட்சி ஆகும்
# மத்திய ஜகார்த்தா

## பொருளாதாரம்

மத்திய ஜகார்த்தாவில் தற்போதைய சந்தை மதிப்பின் மொத்த பிராந்திய உள்நாட்டு உற்பத்தி மற்றும் 2000 ஆம் ஆண்டின் மொத்த பிராந்திய உள்நாட்டு உற்பத்தி 2017 ஆம் ஆண்டைய நிலையான விலை ஆகிய இரண்டும் ஜகார்த்தாவின் ஏனைய மாநகராட்சிகளை விட அதிகமாகும். அவை முறையே 145 ரூப்பியா மற்றும் 80 ரூப்பியா ஆகும்.  
2010 ஆம் ஆண்டின் முதல் காலாண்டின் முடிவில், ஜகார்த்தா மத்திய தொழில் மாவட்டம் 2009 ஆம் ஆண்டின் முதல் காலாண்டின் முடிவில் 78% இன் அதிகரிப்பு 80% வீதத்தை கொண்டிருந்தது.ஜொன்ஸ் லாங் லாசல்லின் கூற்றுப்படி, ஜகார்த்தா மத்திய தொழில் மாவட்ட அலுவலகத்தில் 2010 ஆம் ஆண்டின் இரண்டாம் பாதியில் மற்றும் 2009 ஆம் ஆண்டின் இரண்டாவது பாதியில் 93,000 சதுர மீட்டர் (1,000,000 சதுர அடி) அதிகரித்துள்ளது.  
செப்டம்பர் 2010 இல் ஜோன்ஸ் லாங் லாஸ்லே ஜகார்த்தா மத்திய தொழில் மாவட்ட பணி அலுவலகம் 30,000 சதுர மீட்டர் (320,000 சதுர அடி) கொண்டிருப்பதாக மதிப்பிட்டுள்ளது, இது மத்திய தொழில் மாவட்டத்தின் மொத்த அலுவலகத்தில் 1 சதவிகிதத்திற்கும் குறைவாக உள்ளது. பணிசார் வெளியில் 70% குடியிருப்பாளர்கள் சர்வதேச நிறுவனங்களாக இருந்தனர். மத்திய ஜகார்த்தாவில் உள்ள பணி அலுவலக இடங்கள் எண்ணிக்கை செப்டம்பர் 2010 க்கு முன்னதாகவே 50% அதிகரித்துள்ளது
# மத்திய ஜகார்த்தா

## அரசு மற்றும் உட்கட்டமைப்புகள்

மத்திய ஜகார்தாவில் அரசு அலுவலகங்கள் மற்றும் அவற்றின் தலைமை அலுவலகங்கள் போன்றவற்றைக் கொண்டுள்ளன. தேசிய தேடல் மற்றும் மீட்பு நிறுவனம் (National Search and Rescue Agency), கேமயரான் தலைமையகம் மற்றும் தேசிய போக்குவரத்து பாதுகாப்பு குழு (NTSC, இந்தோனேசிய மொழியில் KNKT என சுருக்கமாக அழைக்கப் படுகிறது) இது போக்குவரத்துக் அமைச்சரகத்தின் கட்டடத்தில் அதன் தலைமை அலுவலகத்தைக் கொண்டுள்ளது.
# ககாயன் ஆறு (மிண்டனாவோ)

**ககயான் ஆறு**, பொதுவாக ககயன் டி ஓரோ ஆறு என அழைக்கப்படும் ஆறு ஆகும். இது பிலிப்பீன்சில் உள்ள மிண்டனாவோ தீவின் மத்திய பகுதியில் தனது வடிநிலப் பகுதியைக் கொண்டுள்ள ஆறு ஆகும். இந்த ஆறானது புகிட்னொன் மாகாணத்தின் மத்தியப் பகுதியில் காணப்படும் கலாத்துங்கன் மலைத்தொடர் மற்றும் கித்தாங்கிளாட் மலைத் தொடர் ஆகியவற்றைத் தனது உற்பத்தியிடமாகக் கொண்டுள்ளது. இது தனது பயணத்தின் போது, தலகாக், பாவுங்கான் மற்றும் லிபோனா ஆகிய நகராட்சிகள் வழியாக பாய்ந்து, அனைத்து துணை நதிகளையும் இணைத்துக் கொண்டு செல்கிறது. இந்த ஆறு மிசாமிஸ் மாகாணத்தில் உள்ள மகாஜலார் குடாவில் ககயன் டி ஓரோ எனுமிடத்தில் கடலில் கலக்கிறது.  
இந்த ஆறானது, புகிட்னொன் மாகாணம் மற்றும் இலிகான் ஆகியவற்றுக்கடையேயான அல்லது புகிட்னொன் மற்றும் ககயன் டி ஓரோவுக்கும் இடையேயான இயற்கையான எல்லையாக அமைகிறது. பிலிப்பீன்சு பகுதியை அமெரிக்கர்கள் நிர்வாகம் செலுத்திய போது வழக்கொழிந்து போன மிண்டனாவோ மற்றும் சுலு ஆகியவற்றின் துறையால் பிறப்பிக்கப்பட்ட நிர்வாகரீதியான உத்தரவின் பேரில் இந்த ஆறானது இரண்டு தொடர்புடைய மாவட்டங்களின் எல்லையாகக் குறிப்பிடப்படுகிறது. பிலிப்பீன்சில் வெள்ளை நீர் படகுச்சறுக்கு விளையாட்டிற்கு ககாயன் ஆற்று மிகவும் பிரபலமான இடமாக உள்ளது, இது ககயன் டி ஓரோவின் முக்கிய சுற்றுலாத் தலமாக சுற்றுலாத்துறையால் ஊக்குவிக்கப்படுகிறது.
# ககாயன் ஆறு (மிண்டனாவோ)

## சொற்பிறப்பியல் அல்லது பெயர்க்காரணம்

கடலோர முகத்துவாரங்கள், ஆற்றுங்கரைப்படுகைகள் மற்றும் அலைகளைக் கொண்ட நீரோடைகள் தொடும் துாரத்திலுள்ள, கடல் மட்டத்திலிருந்து குறைவான உயரமுடைய இடங்களில் மட்டுமே வளரக்கூடிய மால்வேசியே வகைக் குடும்பத்தின் ஹைபிஸ்கஸ் டிலியேசியஸ் என்ற லாம்பகோ மரங்கள் அதிகம் காணப்பட்ட காரணத்தினால் காலாம்பகௌசசகான் என்பது இந்த ஆற்றின் அசல் பெயராக இருந்தது.எசுப்பானியர்களின் ககயன் டி ஓரோவிற்கான வருகையின் போது இந்த ஆற்றின் பெயரானது ககாயன் ஆறு என மாறுதலடைந்துள்ளது. இந்த ஆற்றின் பெயரின் மூலமானது மலாய-பொலினீசிய வார்த்தையான ”அக்”(Ag) என்பதற்கான பொருள் ”நீர்” என்பதாகும். ககாய்(Kagay) என்பது ஆற்றையும், ககாயன் (Kagayan) என்பது ஆறு பாயும் பகுதியையும் குறிக்கும்.
# ககாயன் ஆறு (மிண்டனாவோ)

## புவியியல்

### ஆற்றின் போக்கு

இந்த ஆறு புகிட்டொன் மாகாணத்தின் மத்திய பகுதியில் உள்ள கலாத்துங்கன் மலைத்தொடரில் உற்பத்தியாகிறது. இது ககாயன் டி ஓரோவை நோக்கி வடக்கு திசையில் 90 கிலோமீட்டர் தொலைவு பாய்ந்து மகாஜலார் குடாவில் கடலில் கலக்கிறது.
# ககாயன் ஆறு (மிண்டனாவோ)

## புவியியல்

### வடிநிலப்பகுதி

இந்த ஆற்றின் வடிநிலப்பகுதியானது தோராயமாக 1,521 சதுர கிலோமீட்டர்கள் ஆகும். ஆகியவை சுற்றுலாவை ஈர்க்கும் செயல்பாடுகளாக முன்னிறுத்தப்படுகின்றன. ககயன் டி ஓரோவின் நகர நிர்வாகம், மற்றும் பிலிப்பீன்சின் சுற்றுலாத்துறை இவற்றை சுற்றுலாச் செயல்பாடாக சுற்றுலாத்துறை இச்செயல்பாடுகளை சுற்றுலாவை அதிகரிப்பதற்கான விளம்பரச் செயல்பாடுகளாக மாற்றியுள்ளன. வெள்ளைநீர் படகுச்சறுக்கு அல்லது பனிக்கடற்படகு விளையாட்டில் தாவிக் கீழே விழும் முனையமாக நகரிலிருந்து 30-40 நிமிட பயண நேரத்தில் அடையக்கூடிய ”பராங்கேய் மம்புயாயா” என்ற இடம் அமைந்துள்ளது.  
சமீபத்தில் ககாயன் ஆற்றில் வெள்ளைநீர் சறுக்குப்படகு விளையாட்டானது பிலிப்பீன்சின் முன்னாள் அதிபர் குளோரியா மகபகல்-அர்ரொயோ மற்றும் நாட்டின் மிகப்பிரபலமாானோர், சாகசமிக்க, சவால் நிறைந்த விளையாட்டை முயன்று பார்த்த பிறகு, மேலும் புகழடையத் தொடங்கியுள்ளது.
# ககாயன் ஆறு (மிண்டனாவோ)

## மீன்பிடித் தொழில்

இந்த ஆறானது ஒரு முக்கிய பருவகால நன்னீர் குறுமீன்பிடித் தொழில் களமாக உள்ளது. 2016 ஆம் ஆண்டில் இங்கு ஆண்டொன்றுக்கு மீன்பிடித் தொழில் மூலம் 500,000 அமெரிக்க டாலர்கள் அளவுக்கு ஈட்டித் தந்துள்ளது. ஒரு மீனவர், வாரமொன்றுக்கு, சராசரியாக 5 முதல் 15 கிலோகிராம் வரை மீன்களைப் பிடிக்கும் வகையின் அமைந்துள்ளது. இந்த ஆற்றின் தாழ்வான பகுதிகளில் முதிர்ச்சி அடையாத மீன்கள் பிடிக்கப்படுவது மீன்பிடித் தொழில் சரியாக நிர்வகிக்கப்படாமைக்கான சாட்சியாக விளங்குகிறது. இங்குள்ள உள்ளூர்வாசிகள் 1% முதல் 10% வரை பகுதி நேரமாகவாவது இத்தொழிலில் ஈடுபட்டு வருகின்றனர். இவற்றில் பெரும்பாலோர் ஆண்கள் ஆவர். முழுநேர மீன்பிடித் தொழிலாளர்கள் 1,000 முதல் 2,000 அமெரிக்க டாலர்களை ஆண்டொன்றுக்கு வருவாயாக ஈட்டுகின்றனர். இந்த வருமானமானது, வறுமைக்கோட்டுக்கு கீழே உள்ளோரின் வருமானமாகும்.
# கோவுசுகல் ஏரி

**கோவுசுகல்**அல்லதுகோவுசுகல் தலாய் (**Хөвсгөл далай**, கோவுசுகல் பெருங்கடல்) அல்லது தலாய் ஏழ் (**Далай ээж**, பெருங்கடல் தாய்)என்பது மங்கோலியாவில் உள்ள ஓர் ஏரி ஆகும். நீர் கொள்ளவின் அடிப்படையில் இது அந்நாட்டின் மிகப்பெரிய நன்னீர் ஏரியாகும். இது (பைகால் ஏரிக்குத்) தங்கை ஏரி என்றும் அழைக்கப்படுகிறது.
# கோவுசுகல் ஏரி

## புவியியல்

மங்கோலியாவின் வடமேற்கில் உருசிய எல்லைக்கு அருகில் கிழக்கு சயான் மலைகளுக்கு அடிவாரத்தில் இந்த ஏரி அமைந்துள்ளது. இது கடல் மேல்பரப்பில் இருந்து 1,645 மீ (5,397 அடி) உயரத்தில் உள்ளது. இதன் நீளம் 136 கி.மீ. (85 மைல்) மற்றும் ஆழம் 262 மீ (860 அடி) ஆகும். இது நீர் கொள்ளளவின்படி ஆசியாவின் இரண்டாவது மிகப்பெரிய நன்னீர் ஏரியாகும். மங்கோலியாவின் நன்னீரில் கிட்டத்தட்ட 70% இந்த ஏரியில் தான் உள்ளது. உலகின் மொத்த நன்னீரில் 0.4% இந்த ஏரியில் உள்ளது.கதகல் நகரம் இந்த ஏரியின் தெற்கு இறுதியில் உள்ளது.  
இதன் வடிநிலம் மிகவும் சிறியதாக உள்ளது. இது சிறிய கிளைகளை மட்டுமே கொண்டுள்ளது. இதன் தென்பகுதியில் இருந்து எகு ஆறு உருவாகிறது. எகு ஆறு செலங்கே ஆற்றுடன் இணைகிறது. செலேங்கே ஆறு பைகால் ஏரியில் கலக்கிறது. இரு ஏரிகளுக்கு இடையில் நீரானது சுமார் 1000 கிலோமீட்டர் (621 மைல்) பயணிக்கிறது. 1,169 மீ (3,835 அடி) கீழே இறங்குகிறது.எனினும் பார்வைக் கோடு 200 கி.மீ. (124 மைல்) மட்டுமே ஆகும். இதன் வடக்குப் பகுதி சைபீரிய தைகா காட்டின் தெற்குப் பகுதியில் அமைந்துள்ளது. இக்காட்டின் அதிகம் காணப்படும் மரம் சைபீரிய லார்ச் (*லாரிக்ஸ் சைபீரிகா*) ஆகும்.  
இந்த ஏரியானது பல்வேறு மலைகளால் சூழப்பட்டுள்ளது. இதில் உயரமான மலையானது புரன்கான்/மோங் சரிதக் (3,492 மீ (11,457 அடி)) ஆகும்.இம்மலையின் கொடுமுடியானதுஏரியின் வடக்குப் பகுதியில் சரியாக உருசிய-மங்கோலிய எல்லையில் உள்ளது. ஏரியின் மேற்பரப்பானது குளிர்காலத்தில் முழுவதுமாகஉறைந்து விடுகிறது.குளிர்காலத்தில் பனிப்பொழிவு கனரக வாகனங்களை சுமப்பதற்கு போதுமானதாக உள்ளது; பயண நேரத்தை குறைப்பதற்காக ஏரியின் மேற்பரப்பானது குறுக்கு வழியாகவும்குளிர்காலத்தில் பயன்படுத்தப்படுகிறது. எனினும் அவ்வாறு இப்போது செய்யப்படுவதில்லை. ஏனெனில் எண்ணெய் கசிவுகள் காரணமாகவும், வாகனங்கள் ஏரியில் மூழ்குவதன் காரணமாகவும் ஏரி அசுத்தமடைகிறது.கடந்த சில வருடங்களில் 30 லிருந்து 40 வாகனங்கள் வரை ஏரியில் மூழ்கியதாக கணக்கு எடுக்கப்பட்டுள்ளது.
# கோவுசுகல் ஏரி

## சுற்றுச்சூழல் முக்கியத்துவம்

இது உலகின் பழமையான 17 ஏரிகளில் ஒன்றாகும். இதுசுமார் 20 லட்சம் ஆண்டுகள் பழமையானதாகும். வசுதோக் ஏரியைத் தவிர்த்து இதன் நீர்தான் மிகவும் பழமையானது ஆகும். இது மங்கோலியாவின் மிக முக்கியமான குடிநீர் இருப்பு ஆகும்.இதன் நீரானது எவ்வித சிகிச்சைகளுக்கும் உட்படுத்தப்படாமல் குடிக்க ஏற்றது ஆகும்.இதன் நீரானது நீண்ட ஆழத்திற்கு வெறும் கண்களால் பார்க்கக் கூடிய வகையிலே மிகவும்தூய்மையாக உள்ளது.இந்த ஏரியில் பைகால் ஏரியை காட்டிலும் குறைந்த வகைமீன்களே உள்ளன. யுரேசிய பெர்ச் (*பெர்கா ஃப்லுவியாடிலிஸ்*), பர்போத் (*லோடா லோடா*), லெனோக் (*ப்ரசிமிஸ்டக்ஸ் லெனோக்*), கோவுசுகல் கிரேலிங் (*திமல்லுஸ் நிக்ரேசென்ஸ்*) போன்றவை இந்த ஏரியில் காணப்படும் முக்கியமான மீன் வகைகள் ஆகும்.இதில் கோவுசுகல் கிரேலிங் இனப்பெருக்க காலங்களில் வேட்டையாடுதலால் பாதிக்கப்பட்டுள்ளது. இருந்தபோதிலும் ஏரியின் பெரும்பகுதி முழுவதும் இவ்வினம் அதிகமாக உள்ளது.  
இது மத்திய ஆசிய ஸ்டெப்பிக்கும், சைபீரிய தைகாவிற்கும் இடைப்பட்ட பகுதியாக பாதுகாக்கப்படுகிறது. கோவுசுகலின் பாதுகாக்கப்பட்ட நிலையின் போதிலும், சட்டவிரோத மீன்பிடித்தல் பொதுவானதாக உள்ளது. கில் வலைகளுக்கு வணிக மீன்பிடிக்கு எதிரான தடைகள் எப்போதாவது தான் செயல்படுத்தப்படுகின்றன. இந்த ஏரி அமைந்துள்ள பரப்பானது உப்புத் தன்மையுடன் உள்ளபோதிலும் இதன் நீரானது நன்னீராக உள்ளது.  
இந்த ஏரியைச் சுற்றிலும் பலவகையான விலங்குகள் காணப்படுகின்றன. அவை இபெக்ஸ் காட்டாடு, அர்கலி, சிவப்பு மான், ஓநாய், வால்வரின், மஸ்க் மான், பழுப்புக் கரடி, சைபீரிய மூஸ் மற்றும் சேபல் உள்ளிட்டவையாகும்.  
ஹோவ்ஸ்கோல் (கோவுசுகல்) நீண்ட கால சுற்றுச்சூழல் ஆய்வு தளம் (எல்.டி.ஈ.ஆர்.எஸ்) 1997ம் ஆண்டு ஏற்படுத்தப்பட்டது. ஒரு விரிவான ஆராய்ச்சித் திட்டம் விரைவில் தொடங்கப்பட்டது. இப்போது நீண்ட கால ஆய்வு தளங்களின் சர்வதேச இணையப் பகுதியாகும். ஹோவ்ஸ்கோல் எல்.டி.ஈ.ஆர்.எஸ். ஆனது மங்கோலியாவின் அறிவியல் மற்றும் சுற்றுச்சூழல் உள்கட்டமைப்புகளை வளர்ப்பதற்கு ஒரு இடத்தை வழங்குகிறது. காலநிலை மாற்றம் பற்றிய ஆராய்ச்சி, ஏரி மற்றும் அதன் நீர்நிலையை எதிர்நோக்கும் சில சுற்றுச்சூழல் சவால்களுக்கு நிலையான பதில்களை உருவாக்குதல் போன்றவற்றைச் செய்து வருகிறது.
# கோவுசுகல் ஏரி

## சொல்லிலக்கணம் மற்றும் ஒலிபெயர்ப்புகள்

*கோவுசுகல்* என்ற பெயரானது "நீல நீர் ஏரி" என்ற துவன் மொழி சொற்களிலிருந்து பெறப்பட்டது. *நூர்* என்பது "ஏரி"க்கான மங்கோலியச் சொல்லாகும். இலக்கிய நய மொங்கோலிய எழுத்துமுறையில் உள்ள பெயரிலிருந்து எடுத்தெழுதிய பொருள்களான ஹுப்சுகுல், குப்சுகுல் போன்றவையும் காணப்படலாம்.
# சீனாவில் நிலக்கரி

முகப்புத் தோற்றம்]]
**சீனாவில் நிலக்கரி (Coal in China)** , நிலக்கரி உற்பத்தி மற்றும்நிலக்கரி நுகர்வு போன்றவற்றில் உலகத்திலேயே சீனா முதலிடம் பெற்றுள்ளது. மேலும் நிலக்கரி மின்சாரத்தை அதிகம் பயன்படுத்தும் பயனாளர்களைக் கொண்ட நாடுகளிலும் சீனா முதலிடத்தில் இருந்தது. ஆனால் 2014 ஆம் ஆண்டுகளில் இருந்து குறையத் தொடங்கியது 2015 ஆம் ஆண்டில் இது 64 விழுக்காடு, 2016 ஆம் ஆண்டில் 62 விழுக்காடு, எனக் குறையத் தொடங்கியதாகத் சீனாவின் தேசியப் புள்ளியியல் தகவலகம் தெரிவித்துள்ளது. உள்நாட்டு நிலக்கரி உற்பத்தியானது 2016 ஆம் ஆண்டில் மேலும் 9 விழுக்காடு குறைந்தது.
# சீனாவில் நிலக்கரி

## ஆதாரப் பாய்வு

### நிலக்கரி இருப்பு

2014 ஆம் ஆண்டின் முடிவில், சீனா 62 பில்லியன் டன் கருப்பு நிலக்கரி மற்றும் 52 பில்லியன் டன் பழுப்பு நிலக்கரி இருந்தது. மொத்த நிலக்கரி இருப்புக்களின் அடிப்படையில் அமெரிக்கா, ருஷ்யா, ஆகிய நாட்டிற்கு அடுத்தப்படியாக சீனா மூன்றாவது இடத்தில் உள்ளது. சீனாவின் நிலாகரி இருப்பானது பெரும்பாலும், வடக்கு மற்றும் வட- கிழக்குப் பகுதிகளில் இருந்தது. இதனால் சீனாவின் கடலோரப் பகுதிகளுக்கு மின்சாரம் கொண்டு செல்வதில் பல சிரமங்களையும் மின்சார இழப்புகளையும் சந்திக்க வேண்டியிருந்தது. தற்போதைய நிலவரப்படி சீனாவின் நிலக்கரி இருப்பானது 30 ஆண்டுகளுக்குப் போதுமனதாக இருக்கும்.
# சீனாவில் நிலக்கரி

## நிலக்கரி உற்பத்தி

நிலக்கரி உற்பத்தியில் உலகத்திலேயே சீனா முதலிடம் பெற்றுள்ளது. மேலும் 2015 ஆம் ஆண்டுகளில் நிலக்கரியின் விலைகளில் ஏற்பட்ட வீழ்ச்சியின் காரணமாக வடகிழக்கு சுரங்களில் பணிகள் நிறுத்தப்பட்டன.  
| 2000 | 1.00 |  |
| --- | --- | --- |
| 2001 | 1.11 |  |
| 2002 | 1.42 |  |
| 2003 | 1.61 |  |
| 2004 | 2.00 |  |
| 2005 | 2.19 |  |
| 2006 | 2.38 |  |
| 2007 | 2.62 |  |
| 2008 | 2.72 |  |
| 2009 | 2.96 |  |
| 2008 | 3.96 |  |
| 2014 | 3.89 | } |
| உற்பத்தி | மொத்த ஏற்றுமதி | மொத்தக் கையிருப்பு |  |
| --- | --- | --- | --- |
| 2005 | 2,226 | -47 | 2,179 |
| 2008 | 2,761 | nd | 2,761 |
| 2009 | 2,971 | 114 | 3,085 |
| 2010 | 3,162 | 157 | 3,319 |
| 2011 | 3,576 | 177 | 3,753 |
| ஆங்காங் தவிர்த்து | } |  |  |
# சீனாவில் நிலக்கரி

## நிலக்கரி உற்பத்தி

### நிலக்கரி நுகர்வு

2010 இல் சீனாவின் நிலக்கரி நுகர்வு ஆண்டுக்கு 3.2 பில்லியன் மெட்ரிக் டன்களாக இருந்தது. சீனாவின் ஆற்றல் கொள்கையை நிர்ணயிக்கும் தேசிய அபிவிருத்தி மற்றும் சீர்திருத்த ஆணையமானது, ஆண்டுக்கு 3.8 பில்லியன் மெட்ரிக் டன்னிற்கு கீழே சீனாவின் நிலக்கரி நுகர்வானது இருக்க வேண்டும் என்ற இலக்கை நிர்ணயம் செய்தது.  
2008 ஆம் ஆண்டிலிருந்து சீனாவின் நிலக்கரி நுகர்வானது 9 விழுக்காடு அதிகரித்தது.  
| வீட்டுப் பயன்பாடு | 0 | 0 | 71.7 |  |
| --- | --- | --- | --- | --- |
| தொழிற்சாலை | 24.6 | 16.3 | 342.1 |  |
| மின் நிலையம் | 0 | 0.2 | 1305.2 |  |
| வெப்ப நிலையம் | 0 | 0.19 | 153.7 |  |
| மற்ற பகிர்மானங்கள் | 0 | 359.2 | 84.0 | } |
# வேம்பத்தூர் பிச்சுவையர்

**வேம்பத்தூர் பிச்சுவையர்** இராமநாதபுரம் பாஸ்கர சேதுபதி மன்னரின் (1889–1892) அரசவையில் ஆஸ்தானப் புலவராய் இருந்தவர். இவர் **"சிலேடைப் புலி" பிச்சுவையர்** எனவும் அழைக்கப்பட்டார். இவர் பல தனிப் பாடல்களேயும் சிறுநூல்களையும் இயற்றியுள்ளார். இவர் சௌந்தரிய லஹரியை தமிழாக்கம் செய்த வேம்பத்தூர் வீரை கவிராஜ பண்டிதர் பரம்பரையில் பிறந்தவர். இவரின் தந்தை "சாம ஆண்டி ஐயர்" எனும் புலவர் ஆவார்.
# வேம்பத்தூர் பிச்சுவையர்

## இயற்றிய நூல்கள்

இவர் இயற்றிய நூல்களை பல , அவற்றுள் சில :
- ஜெயசிந்தாமணி விநாயகர் பதிகம்
- திருப்பரங்குன்ற முருகன் மேற்பாடிய சிந்து
- தடுத்தாள்மாலை (முத்து கண்ணாற்றுச் சிவன் பேரில் பாடியது ).
- ராஜராஜேஸ்வரி பதிகம்.
- பெரியநாயகியம்மை பதிகம் .
- மதுரை நீரோட்ட யமகவந்தாதி
- பொன்மாரிச் சிலேடை வெண்பா மாலை.
- வல்லைக் கும்மி , உமையாண்டாள் கும்மி
- ஸ்ரீ சிருங்கேரி ஆச்சாரியார் பதிகம்.
- அரிமளம் சிவானந்த ஸ்வாமிகள் பதிகம்.
# தூல் ஆறு

**தூல் ஆறு** அல்லது **துலா ஆறு** (மொங்கோலியம்: Туул гол, சீனம்: 土拉河; பின்யின்: Tǔlā Hé) மத்திய மற்றும் வடக்கு மங்கோலியாவில் ஒரு ஆறு ஆகும். இது மங்கோலியர்களுக்கு புனிதமானதாகும். தூல் பொதுவாக மங்கோலிய மொழியில் கதான் (ராணி) தூல் என்று அழைக்கப்படுகிறது. இது 704 கிலோமீட்டர் (437 மைல்) நீளம் கொண்டது. இதன் வடிநிலத்தின் பரப்பளவு 49,840 சதுர கிலோ மீட்டர் (19,240 சதுர மைல்) ஆகும். சுயி அரசமரபின் அரசாங்க வரலாற்றுப் புத்தகத்தில் (கி.பி. 636) இது "துலுவோ ஆறு" என்றழைக்கப்படுகிறது. மங்கோலியர்களின் இரகசிய வரலாறு (கி.பி. 1240) அடிக்கடி "தூல் ஆற்றின் கருப்பு காடு" பற்றிக் குறிப்பிடுகிறது. இங்கு தான் வாங் கானின் அரண்மனை அமைந்திருந்தது. சீனாவில் இருந்து மங்கோலியப் பேரரசின் நீக்கம் மூலம் மிங் வம்சம் (கி.பி. 1368 - கி.பி. 1644) நிறுவப்பட்டது. பெய்ஜிங்கைக் கைப்பற்றிய பின், மிங் வம்சத்தை நிறுவிய கோங்வு பேரரசர் கி.பி. 1372ல் துலா ஆற்றில் மங்கோலியர்களைத் தோற்கடித்து அவர்களை ஒர்கோன் நதிக்கு திரும்பிச்செல்ல வைத்தார். கி.பி. 1414ல் மீண்டும் துலா ஆற்றில் ஒயிரடுகளைத் தோற்கடிக்க வேண்டிய அவசியம் கோங்வு பேரரசருக்கு ஏற்பட்டது.
கென்டீ மலைகளில் உள்ள கான்-கென்டேயின்-நுரூ இயற்கைப் பகுதியில் இந்த ஆறு உருவாகிறது. இப்பகுதி தோவ் ஐமக்கில் உள்ள எர்தின் மாவட்டத்தில் உள்ளது. அங்கிருந்து தென்மேற்கில் பயணம் செய்யும் இந்த ஆறு உலான் பத்தூர் எல்லையை அடைகிறது. இதன் நீர் தலைநகரின் தெற்குப் பகுதி வழியே செல்கிறது. பெரிய சுழல்களாக மேற்குத் திசையிலே பயணிக்கிறது. புல்கன் ஐமக்கின் எல்லையைச் சந்திக்கும் போது வடக்கே திரும்புகிறது. அந்த எல்லையில் ஓடுகிறது. செலெங்கே ஐமக்கிற்குள் நுழைகிறது. ஒர்கோந்தூல் மாவட்டத்தின் மையப்பகுதியில் ஒர்கோன் ஆற்றில் கலக்கிறது.  
ஒர்கோன் ஆறு செலெங்கே ஆற்றில் கலக்கிறது. செலெங்கே ஆறு உருசியாவுக்குள் நுழைந்து பைக்கால் ஏரியில் கலக்கிறது. தூல் ஆறு மேலும் குசதைன் நுரூ தேசிய பூங்கா பக்கத்தில் பாய்கிறது. இது நவம்பர் நடுப்பகுதியில் இருந்து ஏப்ரல் நடுப்பகுதி வரை பொதுவாக உறைந்து காணப்படுகிறது. தூல் ஆற்றின் அருகில் வில்லோ காடுகள் வளருகின்றன. இந்த ஆறு அருகிய இனமான ஸ்டர்ஜன் மீன்களின் இருப்பிடமாக உள்ளது. தற்போது இந்த ஆறு மாசுபாடுகளால் பாதிக்கப்பட்டுள்ளது. உலான் பத்தூரின் மத்திய கழிவுநீர் சுத்திகரிப்பு நிலையம், சாமர் பகுதியில் தங்க சுரங்கத்தால் ஏற்படும் கனரக கனிம மற்றும் வண்டல் மாசுபாடு ஆகியவற்றால் இது பாதிக்கப்பட்டுள்ளது. கூடுதலாக, ஆற்றின் அருகே குடியேறும் மக்களின் தொடர் குடியேற்றமானது நீரின் தரம் சீரழியக் காரணமாக இருக்கலாம்.
# தூல் ஆறு

## விவரிப்புகள்

மங்கோலியாவிற்குப் பல முறை பயணம் செய்த பிரஞ்சு மத போதகர் சீன்-ஃபிரான்கோயிசு கெர்பில்லன், ஆகத்து 3, 1698 தேதியிட்ட அவரது பத்திரிகை இடுகையில் இந்த ஆற்றைப் பற்றிய விளக்கத்தை அளித்துள்ளார்:  
மான்சியர் டி போர்போவுலோன் (பிரான்சு மந்திரி) கி.பி. 1860ல் இந்த ஆற்றிற்கு விஜயம் செய்தார்:  
ஒர்கோன் கல்வெட்டுகள், ஒகுஸ் துருக்கியர்கள் தூல் ஆற்றுக்குப் பக்கவாட்டில் தாதர்களுடன் வசித்து வந்தார்கள் என்று கூறுகின்றன. ஒகுஸ் துருக்கியர்கள் இந்த இடத்திலிருந்து 8ம் நூற்றாண்டில் மேற்குப் பகுதிகளுக்கு குடிபெயர்ந்தனர்.
# ராணா வம்சம்

**ராணா வம்சம்** (Rana dynasty) (, நேபாளத்தை 1846 - 1951 முடிய ஆண்ட, கஸ் ராஜ்புத்திர சர்வாதிகார ராணா வம்சத்தினர் ஆவார். நேபாள இராச்சிய ஷா மன்னர்களின் பரம்பரை தலைமை அமைச்சர் மற்றும் தலைமைப் படைத்தலைவர்களாக இருந்தவர்கள்.  
ராணா வம்சத்தின் **ஜங் பகதூர் ராணா** என்பவர் 1846ல் நேபாள இராச்சியத்தின் ஆட்சி அதிகாராங்களை கைப்பற்றி, பெயரளவில் ஷா வம்ச மன்னர்களை கைப்பாவை மன்னர்களாக வைத்துக் கொண்டு, அவரும், அவரது பரம்பரையினரும் 1951 முடிய ஆட்சி செலுத்தினார்.  
இவ்வம்சத்தினர் தங்களை லம்ஜுங் மற்றும் காஸ்கின் மகாராஜாக்கள் என அழைத்துக் கொண்டனர்.
# ராணா வம்சம்

## ராணா வம்ச தலைமை அமைச்சர்கள் & தலைமைப் படைத்தலைவர்கள்

19 செப்டம்பர் 1846 அன்று நடைபெற்ற கோத் படுகொலைகளுக்குப் பின்னர் நேபாள மன்னர்களைக் கைப்பாவையாகக் கொண்டு, இவ்வம்சத்தின் படைத்தலைவர் ஜங்பகதூர் ராணா, நேபாள இராச்சியத்தின் பரம்பரை பிரதம அமைச்சர்களாகவும், தலைமைப் படைத் தலைவர்களாகவும் 1951 முடிய சர்வாதிகார ஆட்சி செலுத்தினர்.  
- ஜங் பகதூர் ராணா - ஆட்சிக் காலம்: 1846 - 1856
- பம் பகதூர் கன்வர் ராணா - ஆட்சிக் காலம்: 1856 – 1857
- ரணதீப் சிங் குன்வர் - ஆட்சிக் காலம்: 1877 - 1885
- சம்செர் ஜங் ராணா பகதூர் - ஆட்சிக் காலம்: 1885
- பீர் சூம்செர் ஜங் பகதூர் ராணா - ஆட்சிக் காலம்: 1885 - 1901
- தேவ் சம்செர் ஜங் பகதூர் ராணா ஆட்சிக் காலம்: 1901
- சந்திர சம்செர் ஜங் பகதூர் ராணா ஆட்சிக் காலம்: 27 சூன் 1901 - 26 நவம்பர் 1929
- மோகன் சம்செர் ஜங் பகதூர் ராணா 1948 - 1951 முடிய ஆட்சி செய்தார்.
# ராணா வம்சம்

## இதனையும் காண்க

- ஷா வம்சம்
- நேபாள மன்னர்கள்
- நேபாள பிரதம அமைச்சர்கள்
- நேபாள இராச்சியம்
# அமர்நாத் சேகல்

**அமர்நாத் சேகல்** ( Amarnath Sehgal 5 பிப்பிரவரி 1922- 28 திசம்பர் 2007) என்பவர் இந்திய சிற்பக்கலைஞர் , ஓவியர் கவிஞர் மற்றும் கலை ஆசிரியர் ஆவார்.
ஒரு பொறியாளராக இலாகூரில் வாழ்க்கையைத் தொடங்கிய அமர்நாத் சேகல் கலைத் துறையில் ஈடுபட்டார். இவர் இறந்த பின்னர் இந்திய அரசு 2008 ஆம் ஆண்டில் பத்ம பூசண் விருது வழங்கியது.
# அமர்நாத் சேகல்

## பிறப்பும் படிப்பும்

தற்பொழுது பாக்கித்தானில் உள்ள வடக்குப் பஞ்சாபில் அட்டாக் என்னும் ஊரில் பிறந்த அமர்நாத் சேகல், தமது கல்லூரிப் படிப்பை இலாகூரில் முடித்தார். பின்னர் 1942இல் பனாரசு இந்து பல்கலைக் கழகத்தில் வேதியலில் பட்டம் பெற்றார். அதன் பிறகு இலாகூரில் பொறியாளராகப் பணி புரிந்தார். அந்தச் சமயத்தில் சிற்பம்,ஓவியம் ஆகிய கலைகளைப் பயில ஆர்வம் ஏற்பட்டது.
# அமர்நாத் சேகல்

## கலைப் பணிகள்

1951 இல் நியூயார்க்கில் சிற்பக் கண்காட்சியை முதன் முதலாக நடத்தினார்.
அமெரிக்காவிலிருந்து திரும்பியதும் புது தில்லியில் பள்ளியில் ஆசிரியர் ஆனார். பின்னர் கலைக் கல்லூரியிலும் தில்லிப் பல்கலைக் கழகத்திலும் கலை ஆசிரியராகப் பணிபுரிந்தார். தனி மனித உரிமை, மனித மாண்புகள், அரசியல் வன்முறைக்கு எதிரான கருத்துகளைப் பரப்புதல் ஆகியவற்றில் இவர் தம் படைப்புகளில் வெளிப் படுத்தினார்.  
சிற்பக்கலை நேர்த்தியுடன் 140 அடி நீளமுடைய ஒரு சுவர்ச் சித்திரத்தை 3 ஆண்டுகள் உழைத்து, புது தில்லி அறிவியல் பவனில் அமைத்துத் தந்தார். இருபது ஆண்டுகளுக்குப் பின்னர் கட்டடப் புதுப்பிக்கும் வேலை நடந்தபோது இந்தப் புகழ் வாய்ந்த சுவர்ச் சிற்பம் அழிக்கப்பட்டது. இதனைக் கண்டு மிகவும் மன வேதனை யுற்ற அமர்நாத் சேகல் அரசுக்கு எதிராக வழக்குத் தொடர்ந்து 12 ஆண்டுகள் போராடி வெற்றி பெற்றார். படைப்பாளர் என்கிற முறையில் இவருக்கு அரசு இழப்பீட்டுத் தொகை வழங்கியது.  
தென்னாப்பிரிக்காவுக்கு எதிராக நிகழ்ந்த ஐக்கிய நாட்டு சபை மாநாட்டில் காப்டிவ் என்று பெயரிடப்பட்ட வெண்கலச் சிற்பத்தை அமர்நாத் சேகல் செய்தார். அந்தச் சிற்பம் ரோபென் தீவில் அமைக்கப்பட்டது.  
இராமாயணம் மற்றும் மகாபாரதம் கதைக் காட்சிகளை ஓவியங்களாக வரைந்தார்.
அவற்றின் கண்காட்சியை ஏ.பி.ஜே அப்துல் கலாம் தொடங்கி வைத்தார்.
# அமர்நாத் சேகல்

## கவிஞராக

சிற்பக்கலை மட்டுமல்லாது ஒரு கவிஞராக விளங்கினார். **லோன்சம் ஜர்னி**,
**அவைட்டிங் அ நியூ டான்** என்னும் கவிதைத் தொகுப்புகளைப் படைத்தார்.
# அமர்நாத் சேகல்

## விருதுகள்

- லலித் கலா அகாதமியின் மதிப்புறு உறுப்பினர் விருது (1993)
- பத்ம பூசண் விருது (2008)
# நாங்போ

**நாங்போ, இந்திய மாநிலமான மேகாலயாவின் ரி-போய் மாவட்டத்தின் தலைநகராகும்.** இது இந்திய தேசிய நெடுஞ்சாலை 40 அருகில் அமைந்துள்ளது. இங்கிருந்த் ஷில்லாங்<nowiki/>கில் இர்ந்து 52 கி.மீ தொலைவிலும், குவாஹாட்டி<nowiki/>யில் இருந்த் 48 கி.மீ தொலைவிலும் அமைந்துள்ளது.
# நாங்போ

## புவியியல்

இந்த ஊர் கடல்நீர் மட்டத்தில் இருந்து 485 மீ உயரத்தில் உள்ளது. இங்கு பைனாப்பிள், வாழை, பப்பாளி, லிச்சி ஆகியவை பயிரிடப்படுகின்றன.
# நாங்போ

## மக்கள்

2001ஆம் ஆண்டு கணக்கெடுப்பின்படி, நாங்போவில் 13,165 மக்கள் வசிக்கின்றனர் என்பது தெரிய வந்துள்ளது. இங்கு வசிப்போரில் 51% பேர் ஆண்கள், ஏனையோர் பெண்கள். இங்குள்ள மக்களில் 61% பேர் கல்வியறிவு பெற்றுள்ளனர்.
# ஷா வம்சம்

**ஷா வம்சம்** (Shah dynasty), கோர்க்கா நாட்டின் கஸ் குல ராசபுத்திர அரச வம்சத்தினர் ஆவார். இவ்வம்சத்தினர் பின்னர் நேபாள இராச்சியத்தையும், நேபாள நாட்டையும் கிபி 1768 முதல் 28 மே 2008 முடிய ஆண்டனர்.  
நேபாள இராச்சியத்தை ஆண்ட ஷா வம்ச மன்னர்களுக்கு, தாபா வம்சத்தினரும், ராணா வம்சத்தினரும் பரம்பரை பிரதம அமைச்சர் மற்றும் தலைமைப் படைத்தலைவர்களாகவும் பணியாற்றினர்.